7 vermeende dwelmsmouse in Kakamas vasgetrek | Netwerk24
Deur Anena Burger 05 Augustus 2020 14:48
Brig. Dick de Waal, bevelvoerder van die Valke in die Noord-Kaap, en sy span speurders het in samewerking met die lede van die eenheid vir misdaadintelligensie in die operasie Project Destroy op die vermeende dwelmsmouse toegeslaan.
Brig. Mohale Ramatseba, polisiewoordvoerder, sê die Valke en die eenheid vir misdaadintelligensie hou handelaars se onwettige bedrywighede al 'n geruime tyd dop.
"Die verdagtes het hierdie giftige en onwettige dwelms aan die inwoners van Kakamas en sy omliggende woonbuurte verkoop," sê Ramatseba.
Die sewe verdagtes, tussen die ouderdomme van 23 en 37, is in drie verskillende huise in hegtenis geneem.
Mandrax-tablette, dagga en kristalmetamfetamien met 'n straatwaarde van sowat R40 000, 'n groot bedrag kontant, vervalste geld, drie selfone en 'n skaal is in die operasie op beslag gelê.